Vuelta a España

Vuelta a España (Spania rundt) er et sykkelritt. Det er et av de tre store etapperittene som hvert år blir arrangert i Europa, sammen med Tour de France og Giro d'Italia.

Vuelta a España, som ble arrangert for første gang i 1935, og hvert år siden 1955, går over tre uker i variert terreng i Spania. Opprinnelig ble rittet arrangert om våren, men siden 1995 har det vært lagt til september. Rittet omfatter to tempoetapper. Målgangen på avslutningsetappen er tradisjonelt lagt til hovedstaden Madrid.

 Trøyene i Vuelta a España 
Trøyene i Vuelta a España har i motsetning til trøyene i Tour de France byttet farge gjennom historien. Trøya til sammenlagtlederen (tilsvarer den gule i Tour de France) startet som oransje, men har også vært rød, hvit og rød-hvit, og var gul i størsteparten av perioden fra 1955 til 1998, da den ble gullfarget. Fra 2010 er trøya rød. Poengtrøya (tilsvarer den grønne i Tour de France) var tidligere rød og hvit, og i perioden 2004-2006 var den blå med gule fisker. I 2007 var den rødlig, i 2008 blå, og fra 2009 grønn. Klatretrøya har stort sett vært rød eller oransje, men er fra 2010 hvit med blå prikker. Kombinasjonstrøya (plassering i de andre konkurransene) har stort sett vært hvit, med unntak av 2005.

 Rekorder 

 Flest sammenlagtseire: Roberto Heras (Spania). 4 seire i årene 2000, 2003, 2004 og 2005.
 Flest etappeseire: Delio Rodríguez (Spania). 39 seire i årene 1941,1942, 1945, 1946 og 1947.

 Flest etappeseire samme år: 13. Freddy Maertens (Belgia) i 1977.

 Vinnere av Vuelta a España 

 Referanser 

 Eksterne lenker 



Kategori:Sykkelritt i Spania
Kategori:Repeterende arrangementer etablert i 1935
Kategori:1935 i Spania